Tabarišķu katoļu baznīca
Tabarišķu Sv. erceņģeļa Nikolaja baznīca (lietuviešu: Tabariškių šv. arkangelo Mykolo bažnyčia) ir 18. gadsimtā celta baroka stila koka Romas katoļu dievnams, kas atrodas Lietuvas dienvidaustrumos, Šaļčininku rajona pašvaldības Tabarišķu ciemā, 1 kilometru no Baltkrievijas robežas. Baznīcas komplekss ir reģiona nozīmes Lietuvas kultūras piemineklis (unikālais kods — 41106). Dievkalpojumi notiek poliski. Pirmā baznīca esot celta 16. gadsimtā. 16. gadsimtā vairums apkaimes iedzīvotāju bija tatāri. 1770. gadā vietējais muižnieks Skarbeks-Važinskis uzcēla pašreizējo baznīcu, kā arī tika izveidots karmelītu klosteris. 1832. gadā Krievijas varas iestādes klosteri slēdza un baznīca kļuva par draudzes baznīcu. 19. gadsimta otrajā pusē baznīcā tika veikts remonts. Baznīcas altārgleznu radījusi vietējā poļu māklsiniece Anna Krepštula (Ana Krepštul/Anna Krepsztul, 1932—2007).